**ΑΣΚΗΣΕΙΣ ΣΤΗ ΔΟΜΗ ΤΗΣ ΑΠΛΗΣ ΕΠΙΛΟΓΗΣ - if…else…**

1. Να γράψετε πρόγραμμα σε Python που θα δέχεται τον προφορικό και το γραπτό βαθμό ενός μαθητή και θα υπολογίζει το μέσο όρο του και εξάγει αποτέλεσμα προαγωγής. Ο μαθητής προάγεται αν έχει μέσο όρο πάνω από 9.5, διαφορετικά παραπέμπεται για επανεξέταση.
2. Να γράψετε πρόγραμμα σε Python που θα διαβάζει έναν ακέραιο αριθμό και θα εμφανίζει την απόλυτη τιμή του για παράδειγμα αν διαβάσει το -7 θα εμφανίσει η απόλυτη τιμή του -7 είναι 7.
3. Να γραφεί πρόγραμμα σε Python το οποίο θα δέχεται έναν αριθμό και θα εμφανίζει εάν ο αριθμός είναι διψήφιος ή όχι εκτυπώνοντας κατάλληλο μήνυμα.
4. Να γραφεί πρόγραμμα σε Python το οποίο θα δέχεται έναν αριθμό και θα ελέγχει και θα εμφανίζει το μήνυμα αν είναι μονός ή ζυγός .
5. Nα γραφεί πρόγραμμα σε Python το οποίο θα διαβάζει δύο αριθμούς. Εάν ο πρώτος είναι μεγαλύτερος του δευτέρου, τότε να υπολογίζει και να εμφανίζει το άθροισμα τους. Διαφορετικά, να υπολογίζει και να εμφανίζει το γινόμενο τους.
6. Ένα θέατρο έχει δύο κατηγορίες εισιτηρίων, για ενήλικους και για ανήλικους. Οι ενήλικοι πληρώνουν 15 €, ενώ οι ανήλικοι 10 €. Να γραφεί πρόγραμμα σε Python το οποίο θα ζητά την ηλικία ενός θεατή και θα υπολογίζει και θα εμφανίζει το κόστος του εισιτηρίου του.
7. Σε τρεις διαφορετικούς αγώνες πρόκρισης στο άλμα εις μήκος, ένας άλτης πέτυχε τις επιδόσεις α, β, γ. Να γράψετε πρόγραμμα σε γλώσσα Python που:

α). Να δέχεται τις τιμές α, β, γ.

β). Να υπολογίζει και να εμφανίζει τη μέση τιμή των παραπάνω τιμών.

γ). Να εμφανίζει το μήνυμα προκρίθηκε, εάν η παραπάνω μέση τιμή είναι μεγαλύτερη από 8 μέτρα.